el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el en el el el el en el el en en el el el el el el el el el el en el el el el en el el el el en en en en en en en en en en en en en en en en el el
Disclaimer: Αυτά τα previews είναι κείμενα που ανεβάζω στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Με έπεισαν, και τα δίνω και σε εσάς. Το χούμορ μου είναι κάτι που δεν πρόκειται να αλλάξω, οπότε αν σας ενοχλεί, μην το διαβάσετε. Αν και καλό είναι να γελάτε και λίγο με τις ομάδες σας!
Α και μπείτε στο φόρουμ. Ειλικρινά. Χάνετε.
Πάει ο μισός μήνας, τι έγινε ρε παιδιά; Έχουμε, στο μεγαλύτερο μέρος, ξεκαθαρίσει τις κακές ομάδες από τις καλύτερες, και τους τελειωμένους από τα φαβορί. Γειά σας, Falcons, γειά σας Packers. Η βαθμολογία των seeds, όπως είναι τώρα τα πράγματα, διαμορφώνεται ως εξής:
Σήμερα, δύο από τα πρώτα τρία seeds της AFC κοντράρονται. Το πέμπτο της NFC συναντά το τέταρτο της AFC. Tέσσερις ομάδες παίζουν, ουσιαστικά, τα πάντα, καθώς μία ήττα θα τους κοστίσει σχεδόν σίγουρα τα playoffs. Όπως το περίμενα! Ας σας πάω μία βόλτα στα ματς της αγωνιστικής. Ετοιμαστείτε, εφοδιαστείτε, και καλό μας χειμώνα.
Δε θα παίξει ξανά ο Patrick Mahomes.
Παρόλα αυτά, δεν μπορείς να ξεγράψεις τους Chiefs. O ταβερνιάρης μας Ανδρέας μπορεί να πάρει τον Καπίνο να παίξει quarterback και παίζει να βάλει και δύο touchdown. Ο Matt Moore ήταν αξιοπρεπέστατος ενάντια στους Packers, και για λίγες λεπτομέρειες, μπορεί και να έχει πάει στην παράταση.
Εδώ όμως μιλάμε για άλλη εβδομάδα, κι άλλο αγώνα. Οι Vikings διατηρούν το πέμπτο seed, αλλά με τις συνεχείς νίκες των Packers και τους Seahawks στο κατόπι, κάθε νίκη τους μετράει. Οι Chiefs ακόμα δεν έχουν εξασφαλίσει την AFC West. Οι Raiders, έστω και με τις απώλειες, γίνονται ολοένα και καλύτεροι, κι οι Chiefs ισοβαθμούν με άλλες τέσσερις ομάδες. Μία ήττα, και κάποιες παράμετροι, μπορεί να τους απειλήσει με έξοδο από τα έξι πρώτα seeds την άλλη εβδομάδα.
Σημαντικό ματς, με πολλά να διακυβεύονται. Ο Νοέμβρης μπήκε, παιδιά, και μπήκε δυναμικά.
Άλλο ένα τεράστιας σημασίας αγώνας, αλλά για αυτές τις ομάδες, ήττα ίσως κλείσει για τα καλά τις πιθανότητες για playoffs. Και για αυτό το ματς, οι Raiders έκαναν ίσως ένα από τα μεγαλύτερα ταξίδια που έχει κάνει μία ομάδα. Μέσα σε έξι εβδομάδες, από το τελευταίο τους εντός έδρας ματς, έκαναν 34.457 χιλιόμετρα ταξίδι. Αναφορικά, ο γύρος του κόσμου από τον ισημερινό έχει απόσταση 40.074 χιλιόμετρα. Ο γύρος του κόσμου σε 45 μέρες με τους Raiders. Μα να μην κάνουν και μία στάση εδώ;
Στο σπίτι τους θα βρουν τους Lions, μία ομάδα που κι αυτή είχε τις νίκες της αλλά και τις ήττες της, και ζητά να προλάβει αυτούς που μεσουρανούν στην NFC North. Για τους Lions, η ήττα θα είναι πολύ πιο δύσκολη, αν οι Vikings και Packers χάσουν. Δώστε προσοχή στον Josh Jacobs.
Είστε έτοιμοι; Γιατί εγώ δεν είμαι.
Baltimore Ravens. Στη νέα εποχή του Lamar Jackson, οι Ravens αντλήσανε την παλιά μέθοδο των Falcons, που λέγεται “Michael Vick”, και την έφεραν στο 2019. Η έκδοση αυτή, όμως, είναι πιο εξελιγμένη. Ο Jackson μπορεί να τρέχει σαν τον άνεμο, αλλά μπορεί και να πασάρει. Θα μου πείτε, και τι διαφορά έχει με πέρσι; Ότι τώρα δεν τρέχει γιατί δεν μπορεί να κάνει αλλιώς. Τρέχει γιατί το επιλέγει, κι αυτό τον κάνει πιο επικίνδυνο. Η άμυνα δεν ήταν αυτό που είχαμε συνηθίσει στα παλιά, αλλά κάπως άρχισε να αναλαμβάνει καλύτερα τον ρόλο της, αν το ματς με τους Seahawks έδειξε κάτι.
New England Patriots. Στο 2019, κι οι ίδιοι διάλεξαν ένα παλαιάς κοπής τρόπο που κερδίζουν, αλλά όχι άγνωστο σε αυτούς. Άμυνα, άμυνα, και πάλι, τρομερά στιβαρή άμυνα. Στέκονται στην κορυφή στα περισσότερα στατιστικά, έχουν την ευκαιρία να ξαναγράψουν ρεκόρ που δεν έχουν σπάσει από τον Πρώτο Παγκόσμιο, κι έχουν κερδίσει εμφατικά τους αντιπάλους… έστω κι αν σχεδόν όλοι τους τώρα πλέουν στις κατώτερες θέσεις.
Για τους Ravens, η νίκη περνάει από τον Lamar και το πόσο θα ζορίσουν τον Brady. Για τους Patriots, το πόσο θα τρέξουν και πόσο θα περιορίσουν τον Lamar. Η ιστορία μας λέει ότι στη regular season, οι Patriots έχουν το πάνω χέρι. Oι Ravens τους έχουν κερδίσει μόλις μία φορά σε εννέα αγώνες. Μπορούν να σπάσουν την κακοτυχία;
Ματς της αγωνιστικής, εύκολα.
Bold Bet α λα Παρασκευάς της εβδομάδας
Νίκη Ravens (ρεκόρ 2 – 4)
Έχετε δει μαύρους στα αθλήματα; Μάικλ Τζόρνταν, Τάιγκερ Γουντς, Εμμάνουελ Ολισαντέμπε. Έχουν πάντα το κάτι παραπάνω, κάτι που σε κάνει να λες “αυτό το παλικάρι θα γίνει μεγάλο παικτάκι.” Σας έχει απογοητεύσει ποτέ μαύρος στα σπορ; Εμένα όχι. Ξέρετε πόσα λεφτά έχω βγάλει από τους σκόρερ της Λίβερπουλ; Για αυτό λοιπόν εμπιστεύομαι τη Βαλτιμόρη. Μπλέ μωβ θα τους κάνουν τους άλλους από πάνω. Κι επειδή ο Μπρέιντι δε θα μπορέσει να χειριστεί την αθλητικότητα, θα πετάξει κι interception. Το ακούσατε από τον Παρασκευά.
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 8
Next Post Tα ματς της εβδομάδας: Week 11
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.